Hõbemäe väljavahetamine Lutsu vastu on tõstnud Eesti Ekspressi uuele kvalitatiivsele tasemele. Uus peatoimetaja kirjutab: "Me ei tea, mida teha või kuidas olla, mida öelda, mida kirjutada." (EE, loe ka siit)    Ekspress võtvat kuulda Liibanonis röövitud eestlaste "omaste palvet" ja avaldavat sellele vastu tulles teemakohase loo ainult paberis. A mis siis aipäädi omanikest saab, kas nemad peavad kah paberi ostma või? Ma söön oma köögipõlle ära, kui "omaste palved" sellises asjas midagi loevad. Kui ikka Eesti riik ratturite leidmise nimel nii aktiivselt tegutseb, nagu Ekspress kinnitab, siis pole imestada, et "omaste"  suud on efektiivselt kinni topitud.    Üldiselt, omaksed on eesti keeles pigem surnutel. Kui usute, et röövitud eestlased on elus, kasutage, palun, sõna "sugulased".